Οδηγός χρήσης του WALKMAN
Εκτύπωση
Επάνω σελίδα > Μουσική > Ρυθμίσεις μουσικής > Ρύθμιση της ποιότητας του ήχου (CLEAR BASS) [Equalizer]

## Ρύθμιση της ποιότητας του ήχου (CLEAR BASS) [Equalizer]

Ρύθμιση της ποιότητας του ήχου
Προσαρμογή της ποιότητας του ήχου
Μπορείτε να ρυθμίσετε την ποιότητα του ήχου σύμφωνα με το είδος της μουσικής κλπ.
Οι ρυθμίσεις του ισοσταθμιστή περιλαμβάνουν τη ρύθμιση CLEAR BASS. Αυξάνοντας την τιμή της ρύθμισης CLEAR BASS, η συσκευή αναπαραγωγής παράγει δυναμικό ήχο βαθιών μπάσων χωρίς παραμόρφωση, ακόμα και σε υψηλή ένταση.

### Ρύθμιση της ποιότητας του ήχου

1. Από το μενού Home, επιλέξτε [Settings] [Music Settings] [Equalizer] τον επιθυμητό τύπο ισοσταθμιστή.

Τύπος - εικονίδιο | Περιγραφή
[None] - Χωρίς εικονίδιο | Η ρύθμιση της ποιότητας ήχου δεν είναι ενεργοποιημένη. (Προεπιλεγμένη ρύθμιση) (*1)
[Heavy] - | Δίνει έμφαση στις υψηλές και χαμηλές συχνότητες για δυναμικό ήχο.
[Pop] - | Δίνει έμφαση στις μεσαίες συχνότητες ήχου, ιδανική για φωνητικά.
[Jazz] - | Δίνει έμφαση στις υψηλές και χαμηλές συχνότητες για πιο ζωντανό ήχο.
[Unique] - | Δίνει έμφαση στις υψηλές και χαμηλές συχνότητες, ώστε να διευκολυνθεί η ακρόαση ακόμα και των απαλών ήχων.
[Custom 1] - | Ρυθμίσεις ήχου που προσαρμόζονται από το χρήστη, με δυνατότητα ξεχωριστής ρύθμισης του εύρους συχνότητας. Ανατρέξτε στην ενότητα [Πληροφ.] για περισσότερες λεπτομέρειες.
[Custom 2] -

(*1) Η προεπιλεγμένη ρύθμιση για τις συσκευές αναπαραγωγής που πωλούνται στη Λατινική Αμερική είναι [Custom 1] και το στοιχείο CLEAR BASS είναι ρυθμισμένο στο επίπεδο +3.
Σημείωση

- Εάν οι προσωπικές σας ρυθμίσεις που είναι αποθηκευμένες ως [Custom 1] και [Custom 2] φαίνεται να έχουν διαφορετικό επίπεδο έντασης σε σχέση με τις άλλες ρυθμίσεις, ίσως χρειάζεται να προσαρμόσετε την ένταση του ήχου με μη αυτόματο τρόπο για αντιστάθμιση.

- Η ρύθμιση [Equalizer] δεν εφαρμόζεται κατά την αναπαραγωγή ενός βίντεο, ραδιοφώνου FM ή podcast βίντεο.

### Προσαρμογή της ποιότητας του ήχου

Μπορείτε να προκαθορίσετε την τιμή της ρύθμισης CLEAR BASS (μπάσο) και 5 ζώνες της ρύθμισης Equalizer ως [Custom 1] ή [Custom 2].

1. Από το μενού Home, επιλέξτε [Settings] [Music Settings] [Equalizer] [Custom 1] ή [Custom 2].

1. Πατήστε το κουμπί / για να επιλέξετε τη ρύθμιση CLEAR BASS ή τη ρύθμιση του εύρους συχνότητας και πατήστε το κουμπί / για να προσαρμόσετε το επίπεδο της ρύθμισης και, στη συνέχεια, πατήστε το κουμπί για επιβεβαίωση.

Επανεμφανίζεται η οθόνη [Music Settings].

- Η επιλογή CLEAR BASS μπορεί να ρυθμιστεί σε 4 διαφορετικά επίπεδα ήχου και οι 5 περιοχές συχνοτήτων μπορούν να ρυθμιστούν σε 7 διαφορετικά επίπεδα ήχου.

- Αφού προσαρμόσετε το επίπεδο ρύθμισης, μην ξεχάσετε να πατήσετε το κουμπί για επιβεβαίωση. Εάν πατήσετε το κουμπί BACK/HOME πριν να επιβεβαιώσετε το επίπεδο ρύθμισης, η ρύθμιση θα ακυρωθεί.

Πίσω στην αρχή